30.6.2009 Jurnalul Oficial al Uniunii Europene L 169/37 DECIZIA CONSILIULUI din 6 aprilie 2009 privind semnarea şși aplicarea provizorie a Acordului dintre Comunitatea Europeană și Federația Saint Kitts și Nevis privind exonerarea de obligația de a deţine viză de scurtă ședere (2009/483/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 62 punctul 2 litera (b) punctul (î), coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) Regulamentul (CE) nr. 1932/2006 al Consiliului (') a modificat Regulamentul (CE) nr. 539/2001 () de stabilire a listei țărilor terțe ai căror resortisanți trebuie să deţină viză pentru trecerea frontierelor externe ale Uniunii Europene (lista negativă) și a listei țărilor terțe ai căror resortisanți sunt exonerați de această obligație (lista pozitivă), printre altele prin transferarea Federației Saint Kitts și Nevis (denumită în continuare „Saint Kitts şi Nevis”) de pe lista negativă pe lista pozitivă. Mai mult, Regulamentul (CE) nr. 1932/2006 prevede că exonerarea se aplică doar de la data intrării în vigoare a unui acord privind exonerarea de vize încheiat între Comunitatea Europeană şi Saint Kitts şi Nevis. ( Prin decizia din 5 iunie 2008, Consiliul a autorizat Comisia să negocieze un acord între Comunitatea Europeană și Saint Kitts și Nevis privind exonerarea de obligația de a deține viză de scurtă şedere. (3) Negocierile privind acordul au fost inițiate la 15 iulie 2008 și încheiate la 16 octombrie 2008. (4) Acordul parafat la Bruxelles la data de 12 noiembrie 2008 ar trebui semnat și declarațiile atașate ar trebui aprobate. Acordul ar trebui aplicat cu titlu provizoriu până la finalizarea procedurilor necesare pentru încheierea formală a acestuia. (5) În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană şi la Tratatul de instituire a () JO L 405, 30.12.2006, p. 23. () JOL 81, 21.3.2001, p. 1. l Comunității Europene, şi fără a aduce atingere articolului 4 din protocolul menționat, Regatul Unit şi Irlanda nu participă la adoptarea prezentei decizii, nu au obligații în temeiul acesteia și nu fac obiectul aplicării sale, DECIDE: Articolul 1 Se aprobă în numele Comunității semnarea Acordului dintre Comunitatea Europeană şși Saint Kitts şi Nevis privind exonerarea de obligația de a deține viză de scurtă şedere (denumit în continuare „acordul”), sub rezerva încheierii acestuia. Textul acordului se atașează la prezenta decizie. Articolul 2 Declarațiile atașate la prezenta decizie se aprobă în numele Comunităţii. Articolul 3 Preşedintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității, sub rezerva încheierii acestuia. Articolul 4 Acordul se aplică cu titlu provizoriu de la data semnării acestuia ('), până la finalizarea procedurilor necesare pentru încheierea formală a acestuia. Adoptată la Luxemburg, 6 aprilie 2009. Pentru Consiliu Președintele ]. POSPESIL (') Data semnării acordului se va publica în Jurnalul Oficial al Uniunii Europene de către Secretariatul General al Consiliului.